
SE APROBA,
P R I M A R

Dr. Ing. GHEORGHE CIUHANDU
Nr. UR2010-020949/17.09.2010
REFERAT
privind aprobarea Planului Urbanistic Zonal „ Camin studentesc P+4E cu servicii la parter” – str. Mihail Jora,  nr. 2 , Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2010-020949/19.08.2010 cu completările ulterioare, privind aprobarea Planului Urbanistic Zonal „Camin studentesc P+4E cu servicii la parter” – str. Mihail Jora, nr. 2, Timişoara;

Având în vedere prevederile Certificatului de Urbanism nr. 4868/16.10.2009, precum şi modificările survenite la Legea nr. 350/2001, în această perioadă;

Ţinând cont de Avizul prealabil de oportunitate nr. 04/08.07.2009 si Raportul de Avizare Favorabil nr. 03/PV – 09.09.2010 al Comisiei Tehnice de Amenajare a Teritoriului şi de Urbanism;
Propunem Comisiilor din cadrul Consiliului Local al Municipiului Timişoara analizarea şi avizarea documentaţiei Plan Urbanistic Zonal „Camin studentesc P+4E cu servicii la parter” – str. Mihail Jora, nr. 2, Timişoara.
Documentaţia P.U.Z. „Camin studentesc P+4E cu servicii la parter” – str. Mihail Jora, nr. 2, Timişoara a fost afişată pe site-ul oficial al Primăriei Municipiului Timişoara începând cu luna august 2010 în vederea informării şi consultării populaţiei.

Pentru această documentaţie s-a organizat Dezbatere publică în data de 16 septembrie 2010, în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, la care au participat cetăţenii din zonă în conformitate cu Procesul Verbal anexat. Nu a fost înregistrată nici o sesizare în scris cu privire la această documentaţie;

Documentaţia Plan Urbanistic Zonal „Camin studentesc P+4E cu servicii la parter” – str. Mihail Jora, nr. 2, Timişoara, este elaborată de S.C. D-Context Studio S.R.L., proiect nr. 08/2009, la cererea beneficiarului Camera de Comert Industrie si Agricultura Timisoara.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Prin prezentul Plan Urbanistic Zonal „ Camin studentesc P+4E cu servicii la parter” – str. Mihail Jora, nr. 2, Timişoara, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului.

Terenul studiat în cadrul documentaţiei este situat în intravilanul municipiului Timişoara, în partea de Sud - Est, invecinandu-se la Nord – Est cu str. Mihail Jora, iar la Sud – Est, Nord-Vest si Sud-Vest cu parcele proprietate privata.

In conformitate cu PUG Timişoara, zona studiată este cuprinsă în UTR nr. 42, zonă cu caracter preponderent rezidential.

Terenul studiat, în suprafaţă totala de 707 mp  este înscris în CF nr. 419534 (provenită din conversia pe hârtie a C.F. nr. 6038), nr. Top 9240, 9241 reprezentând constructii în str. M
ihail Jora, nr. 2,  fiind proprietatea  SC ARCHICENTER SRL prin contract de vanzare-cumparare 1846.2008.
Prin documentaţia de urbanism Plan Urbanistic Zonal „Camin studentesc P+4E cu servicii la parter” – str. Mihail Jora, nr. 2, Timişoara, se propun lucrari de constructii – ce se doresc a fi o alternativa a unui camin studentesc, modulele constructiei fiind pentru o persoana si avand echivalentul ca suprafata al unei camere de 5 persoane din caminele existente in Complex, fiecare modul are baie si bucatarie proprie; la parter locatarii putand avea magazine alimentare, cafenele sau alte spatii caracteristice zonei; cladirea beneficiaza de o terasa inierbata privata utilizabila de locatari cu parcare proprie.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela concesionata de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Accesul auto şi pietonal se va realiza de pe str. Mihail Jora, conform Avizului Comisiei de Circulaţie nr. TH2010-001740/01.04.2010, cu conditia ca cele 8 locuri de parcare amplasate la sol sa fie amenajate ca parcaje ecologice.
Indicii de construibilitate propuşi prin documentaţie sunt:

Regim de înălţime maxim = P+4E

POT max.  =  30 %

CUT max. =  1.5

H maxim = 16.00 m

Se propun spaţii verzi minim 25% conform cu Avizul Agentiei Regionale pentru Protectia Mediului Timisoara nr. 4175/16.08.2010.

Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Plan Urbanistic Zonal „Camin studentesc P+4E cu servicii la parter” – str. Mihail Jora, nr. 2, Timişoara se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  
Având în vedere Referatul de specialitate al Institutiei Arhitectului Sef, lăsăm la aprecierea Consiliului Local Timişoara oportunitate a realizării acestui obiectiv.
ARHITECT SEF

Arh. Ciprian Silviu CĂDARIU

              SEF BIROU

      CONSILIER
Arh. Emilian Sorin CIURARIU
                                                             Ing. Mihaela Buta

